nahid-hub/BLUGE-bengali-wikipedia-section-title-prediction huggingface dataset:
আল্লাহ্‌ একটি আয়াত অবতীর্ণ করলে রসূলুল্লাহ্‌ সাফা পর্বতে আরোহণ করে কোরাইশ গোত্রের উদ্দেশে "আবদে মানাফ" ও "আবদুল মোত্তালিব" ইত্যাদি নাম সহকারে ডাক দিলেন। এভাবে ডাক দেয়া তখন আরবে বিপদাশংকার লক্ষণ রূপে বিবেচিত হত। ডাক শুনে কোরাইশ গোত্র পর্বতের পাদদেশে একত্রিত হল। রসূলুল্লাহ্‌ বললেনঃ "যদি আমি বলি যে, একটি শত্রুদল ক্রমশঃই এগিয়ে আসছে এবং সকাল বিকাল যে কোন সময় তোমাদের উপর ঝাঁপিয়ে পড়বে, তবে তোমরা আমার কথা বিশ্বাস করবে কি?" সবাই একবাক্যে বলে উঠলঃ "হাঁ, অবশ্যই বিশ্বাস করব।" অতঃপর তিনি বললেনঃ "আমি (শিরক ও কুফরের কারণে আল্লাহ্‌র পক্ষ থেকে নির্ধারিত) এক ভীষণ আযাব সর্ম্পকে তোমাদেরকে সতর্ক করছি।" একথা শুনে আবু লাহাব বললঃ "ধ্বংস হও তুমি, এজন্যেই কি আমাদেরকে একত্রিত করেছ?" অতঃপর সে রসূলুল্লাহ্‌ -কে পাথর মারতে উদ্যত হল। এই ঘটনার পরিপ্রেক্ষিতে সূরা লাহাব অবতীর্ণ হয়।
সঠিক অনুচ্ছেদ শিরোনাম কোনটি?
titleA. শানে নুযূল
titleB. বিষয়বস্তুর বিবরণ
titleC. আয়াতসমূহ
titleD. নাযিল হওয়ার সময় ও স্থান
উত্তর: titleA
৬ই মার্চের ঢাকা অভিমুখী লংমার্চের সময়ে এই সংগঠনের একজন সংগঠকের বিরুদ্ধে ২০০৪ সালে এক বুলেটিনে প্রকাশিত সাক্ষাৎকারের ভিত্তিতে অভিযোগ করা হয় যে, ১৯৮৮ সালের আফগানিস্তান যুদ্ধের সময় তিনি আফগানিস্তান ভ্রমন করেন। এছাড়া তার বিরুদ্ধে নিষিদ্ধ জঙ্গি সংগঠন হারকাত-উল-জিহাদ-আল-ইসলামি এবং তালিবান সংশ্লিষ্টতারও অভিযোগ করা হয়। ২০০৪ সালের একটি সাক্ষাতকারে তিনি প্রকাশ করেন যে, তার সাথে ওসামা বিন লাদেন ও হারকাত-উল-জিহাদ-আল-ইসলামির সম্পৃক্ততা রয়েছে। তিনি সেই সাক্ষাতকারে বলেন, "“ হারকাত-উল-জিহাদ-আল-ইসলামির আমন্ত্রনের কারণেই আমার আফগানিস্তান ভ্রমণ সম্ভব হয়েছে। ...আমরা যারা আফগানিস্তানের যুদ্ধক্ষেত্র ভ্রমণ করছি তারা হলেন, শাইখুল হাদিস, আতাউর রহমান খান, সুলতান যাউক, আবদুল মান্নান, হাবিবুল্লাহ, আমি নিজে এবং আরও তিনজন।”" 

সঠিক অনুচ্ছেদ শিরোনাম কোনটি?
titleA. ১৩ দফা দাবী
titleB. ইতিহাস
titleC. তালিবান সংশ্লিষ্টতার অভিযোগ
titleD. কর্মকান্ড
উত্তর: titleC
কোন দলের সংখ্যাবৃদ্ধি ও ফলশ্রুতিতে দলটির রাজনৈতিক প্রভাববিস্তারের উদ্দেশ্যে প্রজননবাদ গ্রহণ করা হলে তাকে বলা হয় রাজনৈতিক বংশবিস্তার মতবাদ। বাস্তবে, এটা প্রমাণ করা কঠিন যে কোন দল কি প্রকৃত অর্থেই বংশবিস্তার মতবাদ অনুযায়ী আচরণ করে, নাকি উক্ত দলের বিশ্বাস ও কাজকর্মের স্বাভাবিক ফলাফল হিসেবেই এর জন্মহার বৃদ্ধি পায় (এবং ফলশ্রুতিতে বৃহৎ রাজনৈতিক প্রভাব না থাকার পরেও তা টিকে থাকে)। এর সঙ্গে জড়িত ধর্মীয় দলগুলোতে প্রায়শই দীর্ঘ-ঐতিহ্যবাহী মৌলিক নীতিমালা ও পারিবারিক কাঠামো থাকে, যেগুলো তাদের দ্বারা পালিত প্রায় অন্যান্য সকল গণতান্ত্রিক প্রক্রিয়া হতে প্রাচীন (যদিও কুইভারফুল আন্দোলনের ন্যায় কিছু দল তা প্রকাশ্যে সমর্থন করে এবং তা সঠিক প্রমাণের জন্য তাদের ধর্মগ্রন্থের বানীকে উপস্থাপন করে)। রাজনৈতিক বংশবিস্তার মতবাদ একটি গণতন্ত্রের গতিপ্রকৃতিকে বদলে দিতে পারে, কারণ গণতন্ত্রের এক ব্যক্তি, এক ভোট নীতিটি ছোট দলগুলোর তুলনায় বড় দলগুলোকে অধিক সুবিধা দেয়।

সঠিক অনুচ্ছেদ শিরোনাম কোনটি?
titleA. অ-প্রজননবাদ
titleB. উদ্দেশ্য
titleC. ধর্মে উপস্থিতি
titleD. রাজনৈতিক বংশবিস্তার মতবাদ
উত্তর: titleD
একজন সোভিয়েত মহাকাশচারী হলেন মহাকাশে প্রথম নারী। ভ্যালেন্তিনা নিকোলায়েভা তেরেশকোভা ১৯৬৩ খ্রস্টাব্দের ১৬ জুন ভোস্তক ৬ উড্ডয়নে মহাকাশ অভিযান করেন।

মহাকাশে দ্বিতীয় নারীও হলেন একজন সোভয়েত মহাকাশচারী; স্ভেৎলানা সাভিৎস্কায়া, যিনি ১৯৮২ খ্রিস্টাব্দে সোইয়ুজ টি-৭ অভিযানে মহাকাশে সফর করেন। সাভিৎস্কায়া ১৯৮৪ খ্রিস্টাব্দের ২৫ জুলাই সোইয়ুজ টি-১২ অভিযানে মহাকাশে দ্বিতীয় বার উড্ডয়নকারী প্রথম নারী এবং সোইয়ুজ টি-১২ অভিযানে স্যালিউৎ ৭ মহাকাশ স্টেশনের বাইরে এক্সট্রা ভেহিকুলার অ্যাক্টিভিটি (ইভিএ) প্রদর্শনকারী হিসেবে মহাকাশে পদচারণা করা প্রথম নারী।

সঠিক অনুচ্ছেদ শিরোনাম কোনটি?
titleA. সভিয়েত-পরবর্তী রাশিয়া
titleB. সন্তান জন্মদান
titleC. মহাকাশ পর্যটক নারী
titleD. সোভিয়েত ইউনিয়ন (রাশিয়াসহ)
উত্তর: titleD
বোরগুইবা  মিশরের কায়রোতে স্থায়ীভাবে বসবাস শুরু    করেছিলেন। সেখানে তিনি তার প্রাক্তন মনাসট্রিয়াল শিক্ষক মউনিয়ার-পিলিটের সহায়তায় ছিলেন, যিনি মিশরের  রাজধানী শহরে বাস করতেন।সেখানে, বোরগুইবা  শহরে অনুষ্ঠিত বিভিন্ন অনুষ্ঠানে অংশ নেওয়ার সময় তাহা হুসেনের মতো অসংখ্য ব্যক্তিত্বের সাথে সাক্ষাত করেছিলেন।তিনি সিরীয় নাগরিকদের সাথেও সাক্ষাত করেছিলেন। তারা সবেমাত্র ফ্রান্সের কাছ থেকে তাদের স্বাধীনতা অর্জন করেছিলেন এবং এভাবে বলেছিলেন যে "তারা নিষ্পত্তি করার মাধ্যমে আরব দেশগুলি মাগরেবের জাতীয় মুক্তি সংগ্রামের সাথে সংহতি প্রদর্শন করবে"।যদিও তার প্রচেষ্টা আরও তীব্র হয়েছিল, তবুও বোরগুইবা  জানতেন যে ফ্রান্স এবং তিউনিসিয়ার মধ্যে সামান্য উত্তেজনা না হওয়া পর্যন্ত কেউই তার কারণকে সমর্থন করবে না। আরব লীগ মূলত ফিলিস্তিনি সমস্যায় ডুবে ছিল, অন্যান্য অনুরোধগুলি তাদের সর্বোচ্চ-অগ্রাধিকার যোগ্য ছিল না ।অতএব, তিনি বিন ইউসুফকে এই ফ্র্যাঙ্কো-তিউনিসিয়ান উত্তেজনা শুরু করার জন্য অভিযুক্ত করেছিলেন যাতে তিনি মধ্য প্রাচ্যের দৃষ্টি আকর্ষণ করতে পারেন।

বোরগুইবা  তার প্রচেষ্টা চালিয়ে গেলেন।তদুপরি, তিনি আবদুল আল-আজিজ ইবনে সৌদের সাথে সাক্ষাত করেছিলেন এবং তিউনিসিয়ান জাতীয়তাবাদী সংগ্রামকে সমর্থন করার জন্য তাকে সংবেদনশীল করার চেষ্টা করেছিলেন। তবে তা নিরর্থক ছিল।মধ্য-প্রাচ্যের লোকদের স্থগিত প্রতিশ্রুতির কারণে, বোরগুইবা কায়রোতে নব্য দোস্তরের একটি অফিস তৈরি করার সিদ্ধান্ত নিয়েছিলেন।সুতরাং, মিশরের রাজধানীতে তাদের সাথে যোগ দেয়ার জন্য তিনি আমন্ত্রণ করেছিলেন থাইমুর, রেচিদ ড্রিস, তায়েব স্লিম, হেদি সাদি এবং হাসিন ট্রিকিকে, যারা ফ্রান্সের দ্বারা আটক ছিলেন এবং যুদ্ধের সময় জার্মানদের দ্বারা মুক্তি পেয়েছিলেন।কায়রোতে উত্তর আফ্রিকার সম্প্রদায়ের মূল দিকটি শুরু করতে তারা বোরগুইবাকে সহায়তা করার জন্য ৯ জুন ১৯৪৬ সালে এসেছিলেন।শীঘ্রই, তারা আলজেরিয়ান এবং মরোক্কোর জাতীয়তাবাদীদের দ্বারা যোগদান করেছিলেন।তদুপরি, বোরগুইবার ভাষণটি অ্যাংলো-স্যাকসন মিডিয়াতে বিখ্যাত  ছিল এবং মাগরেবী জাতীয়তাবাদ কায়রোতে আরও কার্যকর  হয়ে উঠেছিলো।সুতরাং, তিনি রাজ্যগুলিতে যাওয়ার অপেক্ষায় ছিলেন এবং আলেকজান্দ্রিয়ায় আমেরিকান রাষ্ট্রদূত হকার ডুলিটলের সমর্থন থেকে উপকৃত হয়েছিলেন ।প্রথমত, তিনি সুইজারল্যান্ডে, পরে বেলজিয়ামে গিয়েছিলেন এবং গোপনে সীমানা পেরিয়ে আনবারে, লিবার্টি জাহাজের বাইরে , ১৮ নভেম্বর পৌঁছেছিলেন।১৯৪৬ সালের ২ রা ডিসেম্বর, জাতিসংঘের সাধারণ পরিষদের অধিবেশন চলাকালীন বোরগুইবা নিউইয়র্ক শহরে  পৌঁছেছিলেন। 

সঠিক অনুচ্ছেদ শিরোনাম কোনটি?
titleA. ১৯৪৫-৪৯ : মধ্য প্রাচ্যে যাত্রা
titleB. প্রারম্ভিক প্রাপ্তবয়সের জীবন এবং পেশাদার জীবন
titleC. ১৯৫৭-৮৭ : সভাপতিত্ব
titleD. প্যারিসে উচ্চশিক্ষা
উত্তর: titleA
সুহার্তো’র ৩১ বছরের ক্ষমতায় ইন্দোনেশিয়াসহ বিশ্বব্যাপী বেশ বিতর্কের মুখে পড়ে। তার নতুন অধ্যাদেশ জারীর ফলে প্রশাসন ব্যবস্থা বেশ মজবুত হয় ও সামরিকবাহিনীর নিয়ন্ত্রণে রেখে ক্ষমতা কেন্দ্রীভূত করেন। সমাজতান্ত্রিক বিরোধী ভূমিকা নিয়ে তিনি দেশে স্থিরতার দিকে নিয়ে যান ও স্নায়ুযুদ্ধকালীন সময়ে অর্থনৈতিক ও কূটনৈতিক দিক দিয়ে পশ্চিমাদের কাছ থেকে বেশ সমর্থন পান। তার শাসনামলে ইন্দোনেশিয়ার উল্লেখযোগ্যভাবে অর্থনৈতিক প্রবৃদ্ধি ঘটে ও শিল্পায়নের দিকে ধাবিত হয়। নাটকীয়ভাবে স্বাস্থ্যব্যবস্থা, শিক্ষাব্যবস্থার উন্নয়ন ও জীবনযাত্রার মান বৃদ্ধি পায়। পূর্ব তিমুরে ইন্দোনেশিয়ার অধিগ্রহণ ও হস্তক্ষেপের ফলে প্রায় এক লক্ষ লোকের মৃত্যু ঘটে। ১৯৯০-এর দশকে নতুন অধ্যাদেশের ফলে দূর্নীতি বেশ বাড়তে থাকে। ট্রান্সপারেন্সি ইন্টারন্যাশনালের মতে, সুহার্তো আধুনিক বিশ্বের ইতিহাসে সর্বাপেক্ষা দূর্নীতিবাজ নেতা। তার আমলে তিনি ১৫-৩৫ বিলিয়ন মার্কিন ডলার আত্মসাৎ করেছেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. প্রারম্ভিক জীবন
titleC. রাজনৈতিক জীবন
titleD. দেহাবসান
উত্তর: titleA
কাশ্মীর একটি বিতর্কিত অঞ্চল, ভারত ও পাকিস্তান উভয় দেশই এই অঞ্চলটির কিছু অংশ পরিচালনা করে বলে দাবি করেছে। পাকিস্তান ভারত-শাসিত কাশ্মীরের নিয়ন্ত্রণ পাওয়ার চেষ্টা করেছে। আবার ভারতও আজাদ কাশ্মীর এর দখল নিতে চায়। ১৯৮০ এর দশকের শেষদিকে ভারত-শাসিত কাশ্মীরে একটি বিদ্রোহ প্রসারিত হতে শুরু করে। পাকিস্তান বিদ্রোহকে বস্তুগত সহায়তা দিয়েছিল। ১৯৮৯ সালের পর থেকে, বিদ্রোহ এবং ভারতীয় ক্র্যাকডাউনে প্রায় ৭০,০০০ মানুষ নিহত হয়েছেন। "টাইমসের" মতে, ২০১৬ সালে ভারত একজন জনপ্রিয় জঙ্গি নেতা বুরহান ওয়ানিকে হত্যা করার পরে কাশ্মীরে অশান্তি বেড়ে যায়। ভারতীয় শাসিত কাশ্মীরের ক্রমবর্ধমান সংখ্যক তরুণ স্থানীয় জঙ্গিবাদের সাথে যোগ দিয়েছে। অনেক সূত্র জানিয়েছে যে কাশ্মীরে বেশিরভাগ জঙ্গি বিদেশী নয় এখন স্থানীয়। শুধুমাত্র ২০১৮ সালেই নিহতের সংখ্যায় ২৬০ জঙ্গি, ১৬০ বেসামরিক নাগরিক এবং ১৫০ জন সামরিক বাহিনীর সদস্য অন্তর্ভুক্ত ছিল।

২০১৫ সাল থেকে কাশ্মীরে পাকিস্তান-ভিত্তিক জঙ্গিরা ক্রমশ ভারতীয় সুরক্ষা বাহিনীর বিরুদ্ধে হাই-প্রোফাইল আত্মঘাতী হামলায় নেমেছে। ২০১৫ সালের জুলাইয়ে গুরুদাসপুরে তিন বন্দুকধারী একটি বাস এবং থানা আক্রমণ করেছিল । ২০১৬ সালের প্রথম দিকে চার থেকে ছয় জন বন্দুকধারীরা পাঠানকোট বিমান বাহিনী স্টেশন আক্রমণ করেছিল। ফেব্রুয়ারি এবং জুন ২০১৬ সালে, জঙ্গিরা পাম্পোরে যথাক্রমে নয় এবং আটজন সুরক্ষা কর্মীকে হত্যা করেছিল । সেপ্টেম্বর ২০১৬ সালে চারজন আক্রমণকারী ভারতীয় সেনাবাহিনীর ব্রিগেড সদর দপ্তর উরিতে আক্রমণ করলে ১৯ জন সৈন্য মারা যান। ৩১ ডিসেম্বর ২০১৭-এ লেথপোরার কমান্ডো প্রশিক্ষণ কেন্দ্রটিতেও জঙ্গিদের আক্রমণে পাঁচজন নিরাপত্তা কর্মী নিহত হয়েছিল। জম্মু শ্রীনগর জাতীয় মহাসড়কের আশেপাশে এই হামলা হয়েছিল। 

সঠিক অনুচ্ছেদ শিরোনাম কোনটি?
titleA. তদন্ত
titleB. প্রতিক্রিয়া
titleC. ভারত-পাকিস্তান স্ট্যান্ডঅফ
titleD. পটভূমি
উত্তর: titleD
হরপ্পা সভ্যতার পূর্ণবর্ধিত সময়কাল ২৬০০ থেকে ১৯০০ খ্রিষ্টপূর্বাব্দ পর্যন্ত স্থায়ী হয়েছিল। সিন্ধু সভ্যতার পূর্বসূরি আদি হরপ্পা সভ্যতা ও উত্তরসূরি পরবর্তী হরপ্পা সভ্যতার সময়কাল মিলিয়ে এই সভ্যতার পূর্ণ বিস্তারকাল খ্রিষ্টপূর্ব তেত্রিশ শতাব্দী থেকে খ্রিষ্টপূর্ব চতুর্দশ শতাব্দীর মধ্যবর্তী সময়। সিন্ধু সভ্যতার পর্ববিভাজনের ক্ষেত্রে যে দুটি শব্দ ব্যবহৃত হয় সেগুলি হল "পর্ব" ও "যুগ"। আদি হরপ্পা সভ্যতা, পূর্ণবর্ধিত হরপ্পা সভ্যতা ও পরবর্তী হড়প্পা সভ্যতাকে যথাক্রমে আঞ্চলিকীকরণ, সংহতি ও স্থানীয়ভবন যুগও বলা হয়ে থাকে। আঞ্চলিকীকরণ যুগের সূচনা নিওলিথিক মেহেরগড় ২ সময়কাল থেকে। ইসলামাবাদের কায়েদ-এ-আজম বিশ্ববিদ্যালয়ের আহমদ হাসান দানির মতে, "মেহেরগড়ের আবিষ্কার সিন্ধু সভ্যতা সংক্রান্ত সম্পূর্ণ ধারণাটিই পরিবর্তিত করেছে। এর ফলে আমরা একেবারে গ্রামীণ জীবনযাপনের সূচনালগ্ন থেকে সমগ্র সভ্যতাটির একটি পূর্ণ চিত্র প্রাপ্ত হয়েছি।"

সঠিক অনুচ্ছেদ শিরোনাম কোনটি?
titleA. কালপঞ্জি
titleB. আবিষ্কার ও খননকার্য
titleC. ভূগোল
titleD. আদি হড়প্পা সভ্যতা
উত্তর: titleA
১৯৭১-এর পয়লা মার্চ তিনি পুরনো ঢাকার নারিন্দা-ওয়ারী অঞ্চলে স্বাধীন বাংলা সংগ্রাম পরিষদ কমিটির কনভেনর হিসেবে নিজেদের মাঝে স্বাধীনতাযুদ্ধের প্রস্তুতি-পর্বের দৃঢ় সূচনা করেন। ২৫ মার্চের কাল-রাতে ট্যাংকার নিয়ে পাকিস্তানি-হানাদার বাহিনী ইত্তেফাক ভবনে আগুন জ্বালিয়ে সর্বতোভাবে ধ্বংসের তাণ্ডবলীলায় মেতে উঠেছিল। ২৯ মার্চ তিনি ঢাকা ত্যাগ করেন। জুন মাসে সংবাদ, ডেইলি পিপল, ইত্তেফাক ভবন এবং সারা ঢাকার ওপর বয়ে চলা বিশ্ব-ইতিহাসের এই অতি-ভয়াল ধ্বংসলীলার চাক্ষুষসাক্ষী হিসেবে প্রথম তিনি কলকাতার আকাশবাণী বেতার কেন্দ্রের মাধ্যমে বিশ্ববাসীর কাছে তুলে ধরেন। এরই মাঝে তিনি ৮ নং সেক্টরে তার নাম অন্তর্ভুক্ত করান। মেজর ওসমান তখন সেক্টর আটের ভারপ্রাপ্ত দায়িত্বে ছিলেন। পরবর্তী সময়ে মেজর মঞ্জুর এ সেক্টরের কমান্ডার হিসেবে দায়িত্ব পালন করেন। আবেদ খানের সাব-সেক্টরের কমান্ডার ছিলেন ক্যাপ্টেন সফিকউল্লাহ। এ ছাড়াও জুন মাসে ১২ টি বাম দলের সমন্বয়ে গঠিত জাতীয় মুক্তিসংগ্রাম সমন্বয় পরিষদ-এর পশ্চিমাঞ্চলের অন্যতম আহ্বায়ক ছিলেন আবেদ খান।

সঠিক অনুচ্ছেদ শিরোনাম কোনটি?
titleA. মুক্ত-সাংবাদিকতা
titleB. স্বাধীনতার পর
titleC. মুক্তিযুদ্ধ
titleD. সম্মাননা
উত্তর: titleC
গায়ত্রী অশোকান, ড. পি. ইউ. অশোকান ও ড. কে. এস. সুনিধির সন্তান। ২০০৫ সালের জানুয়ারি মাসের চার তারিখে ড. সায়িজের সাথে বিবাহবন্ধনে আবদ্ধ হন তিনি। পরে তাদের মাঝে বিবাহবিচ্ছেদ ঘটে।

শ্রী শ্রী রবিশংকরের শিষ্যা হিসেবে গায়ত্রী অশোকান সারা বিশ্বজুড়ে আর্ট অব লিভিং সৎসঙ্গে সক্রিয়ভাবে অংশগ্রহণ করে থাকেন।

২০১৬ সালের ডিসেম্বর মাসের চার তারিখে তিনি সেতারবাদক পূর্বায়ন চ্যাটার্জির সাথে বিবাহবন্ধনে আবদ্ধ হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পুরস্কার
titleC. ব্যক্তিগত জীবন
titleD. অন্যান্য কর্মকাণ্ড
উত্তর: titleC
ইনিয়েস্তার জন্ম ফুয়েন্তেলবিয়া নামক একটি ছোট্ট গ্রামে। ১২ বছর বয়সে ব্যালোম্পাইয়ে খেলার সময়, অনেক দলই তার প্রতি আকৃষ্ট হয়। ইনিয়েস্তার বাবা-মা বার্সেলোনার যুব প্রকল্পের তত্‍কালীন কোচ এনরিক ওরিজাওলার পরিচিত ছিলেন। তিনি ইনিয়েস্তাকে বার্সেলোনার যুব প্রকল্পে পাঠানোর জন্য তার বাবা-মাকে রাজী করান। ইনিয়েস্তার বাবা-মা ইনিয়েস্তাকে লা মাসিয়াতে নিয়ে যান এবং তাকে সেখানে নথিভুক্ত করার নিশ্চয়তা প্রদান করেন। ইনিয়েস্তার বাবা-মা যেদিন তাকে লা মাসিয়াতে ছেড়ে যান, সেদিন তিনি কান্নার বন্যা বইয়ে দেন; শৈশবে তিনি খুব লাজুক ছিলেন। তিনি বার্সেলোনার অনূর্ধ্ব-১৫ দলের অধিনায়কের দায়িত্ব পালন করেন। ১৯৯৯ সালে নাইকি প্রিমিয়ার কাপে দলটি চ্যাম্পিয়ন হয়। প্রতিযোগিতার ফাইনাল খেলার শেষ মিনিটে ইনিয়েস্তা জয়সূচক গোল করেন। তাকে প্রতিযোগিতার সেরা খেলোয়াড় নির্বাচিত করা হয়।

সঠিক অনুচ্ছেদ শিরোনাম কোনটি?
titleA. প্রারম্ভিক ক্যারিয়ার
titleB. আন্তর্জাতিক
titleC. ক্যারিয়ার পরিসংখ্যান
titleD. ক্লাব
উত্তর: titleA
তিনি কুরআন-হাদীসের প্রাথমিক শিক্ষা লাভ করেন তার চাচাত মামা মাওলানা সাইয়েদ মুহাম্মদ আবদুল জাব্বারের কাছে, যার নামানুসারে চরমোনাইয়ের অপর নাম আহসানাবাদ রাখা হয়েছে। এরপর তিনি উজানীর ক্বারী মুহাম্মদ ইবরাহীমের কাছে ক্বিরআত-সহ কুরআন শরীফ শিক্ষা লাভ করেন। তার কাছে সাত ক্বিরআত সমাপ্ত করে তিনি ভোলা দারুল হাদীস আলিয়া মাদরাসা থেকে জামাআতে উলা পাশ করেন। অতঃপর তিনি ভারতের বিখ্যাত ইসলামি শিক্ষাকেন্দ্র দারুল উলুম দেওবন্দ থেকে দাওরায়ে হাদীস সম্পন্ন করেন। 

সঠিক অনুচ্ছেদ শিরোনাম কোনটি?
titleA. অনুসারীবৃন্দ
titleB. শিক্ষা জীবন
titleC. রচনাবলি
titleD. জন্ম ও পারিবারিক পরিচিতি
উত্তর: titleB
খ্রিস্টপূর্ব ৫০০ অব্দে বৈদিক যুগ শেষ হয়। বৈদিক ধর্মের ঠিক পরবর্তী পর্যায়টি (খ্রিস্টপূর্ব ৮০০ থেকে ২০০ অব্দ) হল হিন্দুধর্ম, জৈনধর্ম ও বৌদ্ধধর্মের গঠনের সময়। মিশেলের মতে, খ্রিস্টপূর্ব ৫০০ থেকে ২০০ অব্দ হল “প্রতিবাদী ধর্ম আন্দোলনের” যুগ। মেসের মতে, খ্রিস্টপূর্ব ৮০০ থেকে ২০০ অব্দ ছিল পরিবর্তনের যুগ। এই সময়টিকে তিনি বলেছেন “ধ্রুপদি যুগ”:
মেসের মতে, হিন্দুধর্মের কিছু মৌলিক ধারণা; যেমন কর্মবাদ, অবতারবাদ এবং “ব্যক্তিগত জ্ঞানলাভ ও বিবর্তন” বৈদিক ধর্মে ছিল না। এগুলির উদ্ভহ হয় খ্রিস্টপূর্ব ৮০০ থেকে ২০০ অব্দের মধ্যে: 
বৈদিক ধর্ম ধীরে ধীরে হিন্দুধর্মের বিভিন্ন সম্প্রদায়ের অঙ্গীভূত হয়ে পড়ে। এর ফলে পৌরাণিক হিন্দুধর্মের জন্ম হয়। তবে বৈদিক ধর্ম ভারতের কয়েকটি অঞ্চলে এখনও বিদ্যমান। যেমন, কেরল রাজ্যে নাম্বুদ্রি ব্রাহ্মণেরা এখনও শ্রৌত অনুষ্ঠানগুলি পালন করেন, যা ভারতের অন্যত্র পালিত হয় না।

সঠিক অনুচ্ছেদ শিরোনাম কোনটি?
titleA. উত্তর-বৈদিক ধর্মসমূহ
titleB. বৈদিক মন্ত্রের ব্যাখ্যা
titleC. শ্রমণ ধর্মমত
titleD. দেবমণ্ডলী
উত্তর: titleA
১৭৭০ সালের ডিসেম্বর মাসে, জোয়েল লেন উত্তর ক্যারোলিনা সাধারণ পরিষদে একটি নতুন কাউন্টি তৈরির আবেদন করেন। ৫ জানুয়ারী, ১৭৭১ সালে, ওয়েক কাউন্টি তৈরির বিল সাধারণ পরিষদে পাস হয়।
নিউ বাথ, আটলান্টিক মহাসাগর থেকে ৩৫ মাইল দুরের একটি সমুদ্রবন্দর, বৃহত্তম শহর এবং আমেরিকান বিপ্লবের সময় উত্তর ক্যারোলিনা রাজধানী ছিল। ব্রিটিশ সেনাবাহিনীর যখন শহর অবরোধ করে, তখন প্রশস্ত নিউস নদী ব্যবহারের অনুপযোগী হয়ে ওঠে।
র‌্যালির কেন্দ্রীয় অবস্থান উপকূল থেকে দূরে হওয়ার কারণে, সুরক্ষিত হিসাবে ১৭৮৮ সালে নতুন রাজধানী নির্বাচিত হয়েছে। .
উত্তর ক্যারোলিনা সাধারণ পরিষদের প্রথম বৈঠক ১৭৯৪ সালে র‌্যালিতে অনুষ্ঠিত হয় এবং র‌্যালিকে শহরের মর্যাদা প্রদান করা হয়।
১৭৯৯ সালে এনসি মিনার্ভা এবং র‌্যালি আডভাটাইজার প্রথম প্রকাশিত সংবাদপত্র এবং জন হেউড 
প্রথম পুলিশ তত্ত্বাবধায়ক ছিলেন।
সঠিক অনুচ্ছেদ শিরোনাম কোনটি?
titleA. পূর্ব রাজধানী
titleB. ১৮শ শতক
titleC. ২০শ শতক
titleD. আয়তন
উত্তর: titleB
মোস্তাফিজুর রহমান একজন উদ্যোক্তা হিসেবে ১৯৬২ সালে কর্মজীবন শুরু করেন। তিনি ব্যবস্থাপনা পরিচালক ও চেয়ারম্যান হিসাবে একাধিক প্রতিষ্ঠানের দায়িত্ব পালন করেন। এই প্রতিষ্ঠানগুলো হলো একে খান জুট মিলস লিমিটেড, ইস্টার্ন ইন্স্যুরেন্স কোম্পানি লিমিটেড (বর্তমানে সাধারন বিমা কর্পোরেশনের অংশ), এসকেএম জুট মিলস লিমিটেড, ন্যাশনাল মোটরস লিমিটেড, ক্রিসেন্ট মোটরস লিমিটেড, থেরাপিউটিক্স (বাংলাদেশ) লিমিটেড, সিডকো লিমিটেড (ট্রেডিং বিভাগ), সিডকো লিমিটেড (গার্মেন্টস বিভাগ), ফেডারেল ইন্স্যুরেন্স কোম্পানী লিমিটেড, পূর্বের স্পনসর ডিরেক্টর, মার্কেন্টাইল ব্যাংক লিমিটেড (প্রথম পূর্ব পাকিস্তানি ব্যাংক, বর্তমানে পূবালী ব্যাংক লিমিটেড), আল-বারাকাহ ব্যাংক বাংলাদেশ লিমিটেডের প্রতিষ্ঠাতা ভাইস-চেয়ারম্যান ছিলেন। 

সঠিক অনুচ্ছেদ শিরোনাম কোনটি?
titleA. সামাজিক কর্মকাণ্ড
titleB. মৃত্যু
titleC. কর্মজীবন
titleD. রাজনৈতিক জীবন
উত্তর: titleC
জনশ্রুতি অনুসারে, কোচবিহার রাজপরিবারকে দেবী কামাখ্যাই পূজার অধিকার থেকে বঞ্চিত হয়েছিলেন। কোচবিহার রাজপরিবারের পৃষ্ঠপোষকতা ভিন্ন এই মন্দির পরিচালনা কষ্টকর হয়ে ওঠে। ১৬৫৮ সালে অহোম রাজা জয়ধ্বজ সিংহ নিম্ন আসাম জয় করলে এই মন্দির সম্পর্কে তাদের আগ্রহ বৃদ্ধি পায়। অহোম রাজারা শাক্ত বা শৈব ধর্মাবলম্বী হতেন। তারাই এই মন্দির সংস্কার ও পৃষ্ঠপোষকতার দায়িত্ব নিতেন।

রুদ্র সিংহ (রাজত্বকাল (১৬৯৬-১৭১৪) বৃদ্ধবয়সে গুরুর নিকট দীক্ষাগ্রহণের ইচ্ছা প্রকাশ করেছিলেন। কিন্তু প্রজা ব্রাহ্মণের কাছে মাথা নত করতে পারবেন না বলে তিনি পশ্চিমবঙ্গে দূত পাঠালেন। নদিয়া জেলার শান্তিপুরের কাছে মালিপোতার বিশিষ্ট শাক্ত পণ্ডিত কৃষ্ণরাম ভট্টাচার্যকে তিনি আসামে আসার অনুরোধ জানালেন। কৃষ্ণরাম জানালেন, কামাখ্যা মন্দিরের দায়িত্ব দিলে, তবেই তিনি আসাম যাবেন। রাজা নিজে দীক্ষা না নিলেও, তার পুত্রদের ও অন্যান্য ব্রাহ্মণদের কৃষ্ণরামের কাছে দীক্ষা নিতে নির্দেশ দিয়েছিলেন।

রুদ্র সিংহের মৃত্যুর পর তার জ্যেষ্ঠপুত্র শিব সিংহ (রাজত্বকাল ১৭১৪-১৭৪৪) রাজা হন। তিনি কামাখ্যা মন্দির ও পার্শ্ববর্তী বিরাট একটি ভূখণ্ড কৃষ্ণরামকে দেবত্তোর সম্পত্তি হিসেবে দান করেন। তাকে ও তার বংশধরদের পর্বতীয়া গোঁসাই বলা হত। কারণ তারা নীলাচল পর্বতের উপর থাকতেন। কামাখ্যা মন্দিরের অনেক পুরোহিত ও আসামের অনেক আধুনিক শাক্ত এই পর্বতীয়া গোঁসাইদের শিষ্য।

সঠিক অনুচ্ছেদ শিরোনাম কোনটি?
titleA. ইতিহাস
titleB. উৎসব
titleC. অহোম রাজত্বে কামাখ্যা
titleD. পূজা
উত্তর: titleC
আভিসিনিয়ান (৯৮০-১০৩৭) অ্যারিস্টলীয় যুক্তিবিজ্ঞানের বিকল্প হিসেবে "আভিসিনিয়ান লজিক" নামে পরিচিত লজিকের নিজস্ব ব্যবস্থা গড়ে তুলেছিলেন। দ্বাদশ শতকের মধ্যে, আভিসিনার যুক্তিবিজ্ঞান ইসলামী বিশ্বে যুক্তিবিজ্ঞানের আধিপত্য ব্যবস্থা হিসেবে এরিস্টটলীয় যুক্তিবিদ্যার প্রতিস্থাপিত হয়েছিল।

এরিস্টটলীয় যুক্তির প্রথম সমালোচনা আভিসিনা (৯৮০-১০৩৭) দ্বারা লিখিত হয়েছিল, যিনি মন্তব্যের পরিবর্তে যুক্তিবিজ্ঞানের উপর স্বাধীন সংকলন উৎপাদন করেছিলেন। এ সময় তিনি এরিস্টটলেরর প্রতি আত্মনিয়োগের জন্য বাগদাদের লজিক্যাল স্কুলের সমালোচনা করেছিলেন। তিনি সংজ্ঞা এবং শ্রেণিবিভাগের তত্ত্ব এবং নির্ণায়ক প্রস্তাবের পূর্বাভাসের পরিমাপের অনুসন্ধান করেছিলেন এবং "সাময়িক মোডাল" অনুমানমূলক তত্ত্বের- এর উপর একটি মূল তত্ত্ব তৈরি করেছিলেন। সংশোধনমূলক বিষয়গুলো হল "সব সময়ে", "বেশিরভাগ সময়ে", এবং "কিছু সময়ের মধ্যে"।

আভিসিনা (৯৮০-১০৩৭) প্রায়ই দর্শনশাস্ত্রের প্রস্তাবনামূলক যুক্তির উপর নির্ভরশীল ছিলেন, তিনি চিকিৎসা বিজ্ঞানে একটি ভিন্ন পদ্ধতি ব্যবহার করেছিলেন। ইবনে সিনা প্রস্তাবনামূলক যুক্তিবিজ্ঞানের উন্নয়নে অবদান রেখেছিলেন যা তিনি সিন্ড্রোমের ধারণাকে ব্যবহার করার জন্য অগ্রণী ভূমিকা পালন করেছিলেন। তাঁর চিকিৎসা বিজ্ঞান সংক্রান্ত লেখায় তিনিই ছিলেন প্রথম ব্যক্তি যিনি চুক্তির পদ্ধতি, পার্থক্য এবং সহানুভূতিশীল বৈষম্যের কথা বর্ণনা করেছিলেন যা প্রস্তাবনামূলক যুক্তিবিদ্যা এবং বৈজ্ঞানিক পদ্ধতির ক্ষেত্রে জটিল ছিল।

ইবনে হাজম (৯৯৪-১০৬৪) স্কোপ অফ দ্য লজিক লিখেছিলেন, যেখানে তিনি জ্ঞানের উৎস হিসেবে ইন্দ্রিয়ের ধারণার গুরুত্বের ওপর জোর দিয়েছিলেন। আল-গাজ্জালী (আল-জাজেল) (১০৫৮-১১১১) ধর্মতত্ত্বে যুক্তিবিজ্ঞান ব্যবহারের উপর গুরুত্বপূর্ণ প্রভাব বিস্তার করেছিলেন যা কালামে আভিসিনিয়ান যুক্তি ব্যবহার করে। আল-গাজ্জালী এর লজিকাল উন্নতি সত্ত্বেও দ্বাদশ শতকের আশারি স্কুলটি ধীরে ধীরে ইসলামিক জগতের বেশিরভাগ লজিক সংক্রান্ত মূল কাজকে চেঁপে ধরেছিল, যদিও পারসিয়া ও লেভান্টের মতো কিছু ইসলামী অঞ্চলে যুক্তিবিজ্ঞান অধ্যয়ন করা অব্যাহত ছিল।

ফখর আল-দীন আল-রাজি (১১৪৯) এরিস্টটলের "প্রথম পরিসংখ্যান" এর সমালোচনা করেছিলেন এবং প্রস্তাবনামূলক যুক্তিবিজ্ঞানের উন্নয়ন সাধন করেছিলেন এবং জন স্টুয়ার্ট মিল (১৮০৬-১৮৭৩) দ্বারা উদ্দীপিত প্রস্তাবনামূলক যুক্তিবিজ্ঞানের পদ্ধতিতে প্ররোচনামূলক যুক্তি গঠন প্রণয়ন করেছিলেন। গ্রিক যুক্তিবিন্যাসের পদ্ধতিগত পুনরাবৃত্তি শাহাব আল-দিন সোহরাওয়ার্দী (1155-1191) দ্বারা প্রতিষ্ঠিত ইলুমিনিস্ট স্কুল দ্বারা লিখিত হয়েছিল, যিনি "নিছক প্রয়োজনীয়তার" ধারণাটি গড়ে তুলেছিলেন, যা লজিক্যাল দার্শনিক মতামতের ইতিহাসে প্রস্তাবনামূলক যুক্তিবিদ্যার পক্ষে একটি গুরুত্বপূর্ণ উদ্ভাবন ছিল।

সঠিক অনুচ্ছেদ শিরোনাম কোনটি?
titleA. আভিসিনিয়ান যুক্তি
titleB. প্রথাগত প্রভাব
titleC. মনের দর্শনশাস্ত্র
titleD. অধিবিদ্যা
উত্তর: titleA
ক) রাজভিটাঃ একটি ইতিহাসসমৃদ্ধ প্রাচীন এলাকা পীরগঞ্জের জাবরহাট ইউনিয়নের হাটপাড়া গ্রামের টাঙ্গন নদীর তীর ঘেঁষে বিস্তীর্ণ উঁচু স্থানটি রাজভিটা নামে পরিচিত যা ইতিহাস অনুসন্ধানীদের আর্কষণীয় স্থান। এই স্থানে একটি প্রাচীন কষ্টিপাথরের শিলালিপিসহ পুরনো ইটের অট্টালিকার ধ্বংসাবশেষ পাওয়া গেছে। আরও পাওয়া গেছে কালো পাথরের বড় বড় খন্ড। ২ ফুট ৬ ইঞ্চি ( ১ ফুট ৩ ইঞ্চি মাপের প্রাপ্ত শিলা লিপিটির ওজন আনুমানিক ১ মণ। এতে যে অক্ষর উত্কীর্ণ রয়েছে তা পাঠোদ্ধার করা সম্ভব হয়নি। তবে এতে যে, চিত্র উত্কীর্ণ আছে তা উট, শূকর ও ঘোড়ার বলে ধারণা করা হচ্ছে। স্থানীয় প্রবীণ ব্যক্তিগণ এগুলো শের শাহ আমলের প্রত্নতাত্ত্বিক নির্দশন বলে অনুমান করছেন। এ রাজভিটা ্প্রায় ৫০০ মিটার দৈর্ঘ্য ও ২৫০ মিটার প্রস্থ। রাজভিটা থেকে ৩ কিলোমিটার দক্ষিণে শের শাহ্ আমলে নির্মিত ঐতিহাসিক পূর্ণিয়া সড়ক থাকার কারণে অনেকেই রাজভিটাকে শের শাহ্ আমলের জমিদারীর নির্দশন বলে ধারণা করছেন। দিনাজপুর সরকারি মহিলা কলেজের শিক্ষক ড. এম এ গনি এই রাজভিটার উপরে গবেষণা কাজ চালিয়ে যাচ্ছেন।

খ) ভিমটিয়া শীবমন্দির নাকি ইমামবাড়া ঃ পীরগঞ্জ উপজেলা সদর থেকে ২ কিঃ মিঃ পূর্বে ভিমটিয়া গ্রামে রয়েছে একটি প্রাচীন অট্টালিকার ধ্বংসাবশেষ। অট্টালিকাটি ৩/৪শ বছর পূর্বের বলে স্থানীয় অধিবাসীরা জানান। উক্ত অট্টালিকার চূড়াসহ পূর্ব ও দক্ষিণের দেয়াল ধসে পড়েছে। এখনও উত্তর ও পশ্চিমের দেয়াল দাঁড়িয়ে আছে। অট্টালিকার পাশের বাড়ীর নবতিপর বৃদ্ধ মনতাজ আলী ও আমির হোসেন এবং ইলিয়াস আলী জানান দক্ষিণের ভেঙ্গে পড়া দেয়ালে দরজা ছিল। উক্ত অট্টালিকার দরজায় ও দেয়ালের বিভিন্ন স্থানে নক্শা আছে । অট্টালিকার উচ্চতা সরজমিন থেকে অনুমান ৪০ ফুট। ঠাকুরগাঁও পরিক্রমায় এই ধ্বংসাবশেষটিকে শীবমন্দির বলে উল্লেখ করা হয়েছে। কিন্তু ভীমটিয়া গ্রামের আলহাজ্ব ওমর ফারুখ জানান, তাদের গ্রামে কখনো হিন্দু বসতি ছিল না। পীরগঞ্জ সরকারি কলেজের সহকারী অধ্যাপক মোঃ বদরুল হুদা প্রত্নতাত্ত্বিক গবেষক ড. গনি'র উদ্ধৃতি দিয়ে বলেন, নির্মাণ শৈলীর বিচারে ভিমটিয়া গ্রামের ধ্বংসাবশেষটি শীব মন্দির নয়, ইমামবাড়া।

সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রশাসনিক এলাকা
titleC. ক্রীড়াঙ্গন
titleD. প্রত্নতাত্ত্বিক নিদর্শন
উত্তর: titleD
আতহার আলি ১৮৯১ সালে ব্রিটিশ ভারতের বেঙ্গল প্রেসিডেন্সির অন্তর্গত সিলেটের বিয়ানীবাজারের ঘুঙ্গাদিয়া গ্রামে জন্মগ্রহণ করেন। তার বাবার নাম মৌলভি আজিম খান। আতহার আলি ঝিঙ্গাবাড়ি আলিয়া মাদ্রাসায় প্রাথমিক ও মাধ্যমিক শিক্ষা লাভ করেছেন। এরপর তিনি মুরাদাবাদ কাসেমিয়া, রামপুর আলিয়া মাদ্রাসা, মাজাহেরে উলুম সাহারানপুর ও দারুল উলুম দেওববন্দে উচ্চশিক্ষা অর্জন করেছেন। তিনি মাওলানা আশরাফ আলি থানভির ছাত্র ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনীতি
titleC. কর্মজীবন
titleD. প্রারম্ভিক জীবন
উত্তর: titleD
মারলেনে জার্মানির বার্লিন শোয়েনেবার্গ এলাকায় জন্মগ্রহণ করেন। তার পিতা মাতার নাম লুইস এরিখ অটো ডিট্রিখ ও ভিলহেলমিনা এলিজাবেথ ইওসেফাইন ফেলসিং। ব্যক্তিগত জীবনে তিনি নিভৃতচারী ছিলেন। তিনি রুডলফ ৎসিবার নামে একজন সহকারী পরিচালকের সাথে বিবাহ বন্ধনে আবদ্ধ হন। রুডলফ পরে ফ্রান্সে প্যারামাউন্ট পিকচারস -এর পরিচালক হন । রুডলফ দম্পতির একমাত্র সন্তান মারিয়া এলিযাবেথ যিবার ১৯২৪ সালে জন্মগ্রহণ করেন। 

সঠিক অনুচ্ছেদ শিরোনাম কোনটি?
titleA. বর্তমান প্রজন্মে প্রভাব
titleB. ক্যারিয়ার
titleC. অভিনীত উল্লেখযোগ্য চলচ্চিত্র
titleD. জীবনী
উত্তর: titleD
টেস্ট ক্রিকেটের ইতিহাসে তিনজন ক্রিকেটারের একজন হিসেবে এক থেকে একাদশ অবস্থানে নেমে ব্যাটিং করেছেন।

অবসর গ্রহণের পূর্ব মুহূর্ত পর্যন্ত টেস্ট ক্রিকেটের ইতিহাসে ৫৮ টেস্টে অংশ নিয়ে সর্বাপেক্ষা টেস্ট খেলার বিশ্বরেকর্ড গড়েছিলেন। এছাড়াও কভার পয়েন্টে দূর্দান্ত ফিল্ডার হিসেবেও দলে ভূমিকা রাখেন। ১৯১৯ সালে ‘দ্য টাইমস’ কভার অঞ্চলে ফিল্ডিংয়ে জ্যাক হবসের ক্ষিপ্রতায় দুইজন দীর্ঘদিনের দণ্ডায়মান ও জনপ্রিয় ক্রিকেটার গিলবার্ট জেসপ ও তার সাথে তুলনামূলকভাবে স্বল্প পরিচিত ভার্নন রয়েলকে সমমান হিসেবে চিত্রিত করে।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ত্রি-দেশীয় প্রতিযোগিতা
titleC. মূল্যায়ণ
titleD. খেলোয়াড়ী জীবন
উত্তর: titleC
অখণ্ড ভারত বিভক্ত করে ভারত এবং পাকিস্তান নামক দুটি স্বাধীন রাষ্ট্র প্রতিষ্ঠার লগ্নে ১৯৪৭ খ্রিষ্টাব্দে রেডক্লিফের মানচিত্র বিভাজন থেকেই উদ্ভব ছিটমহলের। এক দেশের ভূখণ্ডে থেকে যায় অন্য দেশের অংশ। এতে এক অসহনীয় মানবিক সমস্যার উদ্ভব হয় । ১৬২ টি ছিটমহল ছিল দুই প্রতিবেশী দেশে। এর মধ্যে ভারতের ১১১টি ছিটমহল ছিল বাংলাদেশের অভ্যন্তরে। আর বাংলাদেশের ৫১টি ছিটমহল ছিল ভারতের অভ্যন্তরে। এসব ছিটমহলে বসবাসকারী জনসংখ্যা ছিল প্রায় ৫১ হাজার। ২০১১ সালের জনগণনা অনুযায়ী বাংলাদেশের অভ্যন্তরে ভারতের ছিটমহলে বসবাসরত লোকসংখ্যা ছিল ৩৭ হাজার এবং ভারতের অভ্যন্তরে বাংলাদেশের ছিটমহলের লোকসংখ্যা ছিল ১৪ হাজার।২৪ হাজার ২৬৮ একর ভূমি নিয়ে দুই দেশের ছিটমহল ছিল। তার মধ্যে ভারতের জমির পরিমাণ ছিল ১৭ হাজার ১৫৮ একর। বাংলাদেশের ছিটমহলের জমির পরিমাণ ছিল ৭ হাজার ১১০ একর। ভারতীয় ছিটমহলগুলোর অধিকাংশই ছিল বাংলাদেশের উত্তর-পশ্চিমাঞ্চলে। এসবের মধ্যে লালমনিরহাটে ৫৯ টি, পঞ্চগড়ে ৩৬ টি, কুড়িগ্রামে ১২ টি ও নীলফামারিতে ৪ টি ভারতীয় ছিটমহল ছিল। অপরদিকে বাংলাদেশের ৫১টি ছিটমহলের অবস্থান ছিল ভারতের পশ্চিমবঙ্গ রাজ্যে। এর মধ্যে ৪৭টি কুচবিহার ও ৪ টি জলপাইগুড়ি জেলায় অবস্থিত ছিল।

সঠিক অনুচ্ছেদ শিরোনাম কোনটি?
titleA. বেরুবাড়ী
titleB. তথ্যসূত্র
titleC. বাংলাদেশ-ভারত ছিটমহল
titleD. ছিটমহলের উৎস
উত্তর: titleC
১৯০৭ সনের ৩১ ডিসেম্বর তারিখে মরাণের খুমটাই চা-বাগানে আনন্দ চন্দ্র বরুয়ার জন্ম হয়। পিতার নাম ইন্দ্রধর বরুয়া ও মাতার নাম ইন্দ্রানী দেবী। ঢেকিয়াখোয়াতে প্রাথমিক শিক্ষা গ্রহণ করার পর তিনি যোরহাট সরকারি উচ্চতর মাধ্যমিক বালক বিদ্যালয় থেকে শিক্ষা গ্রহণ করেন। ১৯২৬ সনে তিনি মেট্রিকুলেশনের শিক্ষা সমাপ্ত করে উচ্চা শিক্ষার জন্য বানারসী যান যদিও শিক্ষা সমাপ্ত করতে পারেন নাই। অসমে এসে তিনি প্রমিলা দেবীর সহিত বিবাহ সম্পর্কে আবদ্ধ হন। 
সঠিক অনুচ্ছেদ শিরোনাম কোনটি?
titleA. কর্মজীবন
titleB. মৃত্যু
titleC. শৈশব জীবন
titleD. সাহিত্যিক অবদান
উত্তর: titleC